การกำจัดไฟฟ้าสถิตในบ้าน การใช้วิธีการแก้ไฟฟ้าสถิตอย่างรวดเร็ว การป้องกันไฟฟ้าสถิตในเสื้อผ้าที่ซัก การกำจัดไฟฟ้าสถิตบนร่างกาย
ไฟฟ้าสถิตจะเกิดได้มากขึ้นตอนอากาศแห้ง โดยเฉพาะอย่างยิ่งในฤดูหนาวที่คนสร้างความอบอุ่นในบ้านซึ่งจะลดความชื้นในอากาศ ให้เพิ่มความชื้นในบ้านและที่ทำงานของคุณโดยใช้เครื่องเพิ่มความชื้น ความชื้นในอากาศสามารถช่วยลดการสะสมประจุไฟฟ้าสถิตได้  การมีต้นไม้รอบๆ บ้านหรือที่ทำงานก็สามารถช่วยเพิ่มความชื้นได้เช่นกัน คุณสามารถสร้างเครื่องทำความชื้นได้เองโดยการแค่ต้มน้ำบนเตา คุณอาจจะใส่เครื่องเทศอย่างเช่น อบเชย หรือเปลือกส้มลงไปเพื่อให้มีกลิ่นหอมในขณะที่คุณทำให้บ้านชื้นก็ได้ ร้านขายพรมหรือบริษัทพรมออนไลน์ส่วนใหญ่จะมีสเปรย์เพื่อดูแลรักษาพรมขาย นอกจากนี้ยังมีพรมบางชนิดที่ทำขึ้นเป็นพิเศษโดยใช้ส่วนประกอบที่ป้องกันไฟฟ้าสถิตอีกด้วย ฉีดสเปรย์ป้องกันไฟฟ้าสถิตบนพรมบางๆ และรอให้แห้งสนิทก่อนเดินบนพรม วิธีนี้จะช่วยลดปริมาณไฟฟ้าสถิตที่เกิดขึ้นหลังจากเดินบนพรมได้อย่างมาก คุณสามารถผสมน้ำยาปรับผ้านุ่ม 1 ฝากับน้ำ 1 ขวดสเปรย์เพื่อทำสเปรย์ลดไฟฟ้าสถิตที่บ้านได้ เขย่าส่วนผสมแล้วฉีดพ่นบางๆ บนพรม ถูเฟอร์นิเจอร์ที่เป็นเบาะหรือเบาะรถด้วยแผ่นอบผ้าเพื่อลดการสะสมของไฟฟ้าสถิตบนพื้นผิวเหล่านั้น แผ่นอบผ้าจะช่วยทำให้ประจุไฟฟ้าเป็นกลาง คุณยังอาจจะลองใช้ละอองหรือสเปรย์ลดไฟฟ้าสถิตเพื่อฉีดพ่นบริเวณเหล่านี้ได้อีกด้วย ติดเข็มกลัดไว้ที่ตะเข็บกางเกงหรือที่คอหลังเสื้อ โลหะของเข็มกลัดจะปลดปล่อยประจุไฟฟ้าที่สะสมอยู่ในเสื้อผ้า ป้องกันไม่ให้เกิดไฟฟ้าสถิตและไฟช็อต การติดเข็มกลัดที่ตะเข็บช่วยให้คุณสามารถซ่อนเข็มกลัดได้ แต่ยังได้ประโยชน์ในการลดไฟฟ้าสถิต แขวนไม้แขวนโลหะบนพื้นผิว (ด้านหน้าและด้านหลัง) และด้านในของเสื้อผ้าใดๆ ก็ตาม สิ่งนี้จะช่วยลดประจุไฟฟ้าของเสื้อผ้าโดยการถ่ายเทประจุอิเล็กตรอนบนเสื้อผ้าไปยังไม้แขวนโลหะ เก็บโลหะไว้กับตัวเสมอ ไม่ว่าจะเป็นเหรียญ ปลอกนิ้ว หรือพวงกุญแจ ใช้สิ่งของเหล่านี้เพื่อสัมผัสพื้นผิวโลหะก่อนที่มันจะสัมผัสกับผิวหนังของคุณ สิ่งนี้ยังเรียกว่าเป็นการต่อสายดินอีกด้วย ดังนั้นคุณจะไม่สะสมประจุไฟฟ้าแต่ประจุจะถูกถ่ายเทไปยังวัตถุโลหะแทน ใส่ผงฟู ¼ ถ้วยลงในเสื้อผ้าก่อนเริ่มซัก ผงฟูจะขัดขวางไม่ให้เกิดการสะสมของประจุบวกและประจุลบและไม่ให้เกิดไฟฟ้าสถิต  คุณอาจจะต้องปรับเปลี่ยนปริมาณผงฟูที่คุณใส่ ขึ้นอยู่กับปริมาณของเสื้อผ้าที่ต้องซัก สำหรับเสื้อผ้าปริมาณมาก คุณอาจจะใส่ผงฟูประมาณ ½ ถ้วย และสำหรับปริมาณน้อยคุณอาจจะใช้ผงฟู 1-2 ช้อนโต๊ะก็ได้  ผงฟูยังถือว่าเป็นเครื่องทำน้ำอ่อน (Water Softener) และน้ำยาปรับผ้านุ่มอีกด้วย เมื่อเครื่องซักผ้ากำลังเปลี่ยนเป็นรอบการล้างน้ำให้หยุดเครื่องและเทน้ำส้มสายชูขาวกลั่น ¼ ถ้วยลงไป กดปุ่มเริ่มทำงานที่เครื่องอีกครั้งเพื่อล้างน้ำต่อ น้ำส้มสายชูจะทำหน้าที่เป็นทั้งน้ำยาปรับผ้านุ่มและตัวลดไฟฟ้าสถิตในเสื้อผ้าที่ซัก ในช่วง 10 นาทีสุดท้ายของการอบแห้ง ให้ตั้งเครื่องอบผ้าไปที่ระดับความร้อนต่ำสุด และใส่ผ้าเช็ดตัวที่เปียกหมาดๆ ลงในเครื่อง ปล่อยให้เครื่องอบแห้งดำเนินการรอบที่เหลือต่อ ผ้าเช็ดตัวที่เปียกหมาดๆ จะช่วยเพิ่มความชื้นให้อากาศ ป้องกันไม่ให้ประจุไฟฟ้าสะสมในเครื่องอบแห้ง ทันทีที่เครื่องอบแห้งทำงานเสร็จ ให้นำเสื้อผ้าออกมาแล้วสะบัด สิ่งนี้จะช่วยป้องกันไม่ให้เกิดไฟฟ้าสถิต อีกวิธีหนึ่งเพื่อลดไฟฟ้าสถิตมากยิ่งขึ้นอีก คุณสามารถตากผ้าโดยการผึ่งลมให้แห้งและตากไว้บนราวตากผ้า ทาโลชั่นตอนคุณอาบน้ำเสร็จและก่อนแต่งตัว หรือทาโลชั่นบนมือเป็นระยะๆ ตลอดทั้งวัน ผิวแห้งมีส่วนทำให้เกิดไฟฟ้าสถิตและการเกิดไฟช็อตได้ ดังนั้นโลชั่นและมอยส์เจอไรเซอร์จะช่วยป้องกันไม่ให้เกิดการสะสมของไฟฟ้าสถิตบนร่างกาย เปลี่ยนจากการใส่เสื้อผ้าเส้นใยสังเคราะห์ (โพลีเอสเตอร์ หรือไนลอน) มาใส่เส้นใยธรรมชาติ (ฝ้าย) ซึ่งเป็นวัสดุที่เกิดไฟฟ้าสถิตได้ต่ำ ถ้าเสื้อผ้ายังคงได้รับผลกระทบจากไฟฟ้าสถิต คุณอาจจะถูแผ่นอบผ้าบนเสื้อผ้าหรือฉีดด้วยสเปรย์ฉีดผมเล็กน้อย ใส่รองเท้าพื้นหนัง ซึ่งสามารถการลดการเกิดไฟช็อตได้ดีกว่ารองเท้าพื้นยางซึ่งจะสะสมและสร้างไฟฟ้าสถิต  ลองทดสอบกับรองเท้าประเภทต่างๆ เพื่อดูว่ารองเท้าแบบไหนที่เกิดแรงช็อตของไฟฟ้าสถิตน้อยที่สุด ถ้าเป็นไปได้ก็ให้เดินเท้าเปล่าในบ้าน คนที่ทำงานกับอิเล็กทรอนิกส์จะใส่รองเท้าบางประเภทที่มีการทอพื้นรองเท้าด้วยเส้นใยนำไฟฟ้าซึ่งจะปลดปล่อยประจุไฟฟ้าสถิตขณะที่พวกเขาเดิน
ใช้เครื่องเพิ่มความชื้น. ดูแลพรมด้วยสารเคมีป้องกันไฟฟ้าสถิต. ใช้แผ่นอบผ้า (Dryer Sheet) ถูเครื่องเบาะ. ติดเข็มกลัดบนเสื้อผ้า. ใช้ไม้แขวนโลหะบนเสื้อผ้า. พกสิ่งที่เป็นโลหะ. ใส่ผงฟูลงในเสื้อผ้าที่ต้องซัก. เติมน้ำส้มสายชูเพื่อล้างน้ำ. ใส่ผ้าเช็ดตัวที่เปียกหมาดๆ ใส่ไปในเครื่องอบแห้ง. สะบัดเสื้อผ้า. ทำให้ผิวชุ่มชื้นเข้าไว้. เปลี่ยนเสื้อผ้า. ใส่รองเท้าที่ลดการเกิดไฟฟ้าสถิต.
https://www.wikihow.com/Remove-Static-Electricity https://www.wikihow.com/Remove-Static-Electricity https://www.wikihow.com/Remove-Static-Electricity https://www.wikihow.com/Remove-Static-Electricity
Removing Static Electricity In The Home Using Static Quick Fixes Preventing Static Electricity In Your Laundry Removing Static Electricity On Your Body